Babelscape/SREDFM huggingface dataset:
Ταμπουράς

Ο Ταμπουράς, με την γενική έννοια, είναι η ελληνική ονομασία μιας ευρύτερης οικογένειας εγχόρδων μουσικών οργάνων, αλλά δηλώνει και ένα συγκεκριμένο ελληνικό παραδοσιακό όργανο, που ανήκει σ' αυτή την οικογένεια.

Ο ταμπουράς γενικά, είναι ένα έγχορδο μουσικό όργανο με μακρύ χέρι, απόγονος της αρχαιοελληνικής πανδούρας και πρόγονος πανομοιότυπων λαούτων (όπως για παράδειγμα το τούρκικο σάζι), καθώς θεωρείται όργανο αναβίωσης κυρίως στα βυζαντινά χρόνια. Ο ταμπουράς αναφέρεται στο βυζαντινό έπος του Διγενή Ακρίτα όταν ο ήρωας παίζει ένα θαμπούρι (μεσαιωνική μορφή ταμπουρά).

Αυτά τα μουσικά όργανα έχουν βαθουλωτό σκάφος και το καπάκι είναι επίπεδο, με ή χωρίς τρύπα. Ο αριθμός των χορδών κυμαίνεται, συνήθως μεταξύ τριών (μονές, διπλές αλλά και τριπλές). Το μέγεθος των ταμπουράδων μπορεί να ξεπεράσει το ένα μέτρο.
Από την αρχαιοελληνική πανδουρίδα, μέχρι τον 19ο αιώνα ο ταμπουράς, απέκτησε σταθερά τάστα και έγινε το σημερινό τρίχορδο μπουζούκι.

Τα τελευταία χρόνια αυξάνεται το ενδιαφέρον για τον παλιό ταμπουρά στην Ελλάδα. Επειδή ο παραδοσιακός Ελληνικός ταμπουράς είναι χαμηλόφωνο όργανο, δεν χρησιμοποιείται συχνά ως κύριο σολιστικό όργανο, αλλά μάλλον εντός της παραδοσιακής ορχήστρας, για να συνοδεύει το κύριο όργανο (λύρα, βιολί, φλογέρα κ.λ.π). Ωστόσο, ο ταμπουράς είναι ουσιαστικά ένα σολιστικό όργανο. Αφού δεν είναι συγκερασμένο, δεν είναι κατάλληλο για το παίξιμο συγχορδιών. Ο ταμπουράς δεν χρησιμοποιείται στο ρεμπέτικο ούτε στο λαϊκό τραγούδι. Θεωρείται το ιδανικό όργανο για τη σπουδή των βυζαντινών κλιμάκων.
Τιμόρ

Η νήσος Τιμόρ, με έκταση 30.780 τ.χλμ., αποτελεί το μεγαλύτερο νησί των Μικρών Σουνδών. Βρίσκεται βόρεια της Θάλασσας του Τιμόρ. Το νησί είναι διαιρεμένο στα δύο: στο ανεξάρτητο κράτος του Ανατολικού Τιμόρ και στο Δυτικό Τιμόρ, το οποίο ανήκει στην Ινδονησία.
Χανκ Γουίλιαμς

O Χίραμ Κινγκ Γουίλιαμς ("Hiram King Williams", 17 Σεπτεμβρίου 1923 - 1 Ιανουαρίου 1953), γνωστός περισσότερο ως Χανκ Γουίλιαμς ("Hank Williams") ήταν Αμερικανός μουσικός της κάντρι που γνώρισε μεγάλη επιτυχία κατά την περίοδο μετά το δεύτερο παγκόσμιο πόλεμο. Θεωρείται ένας από τους σπουδαιότερους εκπροσώπους της κάντρι, καθώς συνέβαλε στη μετάβασή της από ένα τοπικό είδος της υπαίθρου σε εθνικό είδος με μεγάλη απήχηση και στις αστικές περιοχές. Πολλές συνθέσεις του συγκαταλέγονται σήμερα στο κλασικό ρεπερτόριο της κάντρι μουσικής, όπως τα τραγούδια "Lovesick Blues", "Cold, Cold Heart", "Jambalaya (on the Bayou)", και "Your Cheatin’ Heart".

Γεννημένος στην Αλαμπάμα των ΗΠΑ, από νεαρή ηλικία ασχολήθηκε με τη μουσική και γνωρίστηκε με τον πλανόδιο αφροαμερικανό μουσικό Ρούφους Πέιν, ο οποίος τον βοήθησε να αναπτύξει τις δεξιότητές του στην κιθάρα. Από το 1937 έως το 1942 έπαιζε μουσική σε ραδιοφωνικό σταθμό του Μοντγκόμερι και αργότερα σχημάτισε το συγκρότημα "Driftin' Cowboys". Υπέγραψε το πρώτο επαγγελματικό συμβόλαιο το 1946 με τη συμβολή του κυνηγού ταλέντων Φρεντ Ρόουζ και πολύ γρήγορα η φήμη του εξαπλώθηκε, γνωρίζοντας μεγάλη επιτυχία. Πέθανε την πρωτοχρονιά του 1953 από καρδιακή προσβολή, ενώ βρισκόταν καθοδόν προς συναυλία, αφήνοντας πίσω του μια σύντομη καριέρα.
Μπενί Χαμάντ

Το Αλ Κάλα του Μπενί Χαμάντ ("Αραβικά": قلعة بني حماد) είναι τα ερείπια ενός αρχαίου οχυρού στην Αλγερία, το οποίο αποτελεί από το 1980 Μνημείο Παγκόσμιας Κληρονομιάς της UNESCO. Βρίσκεται στα βουνά βορειοανατολικά της Μ'Σίλα, περίπου 225 χλμ νοτιοανατολικά του Αλγερίου.

Ο χώρος γύρω από τον πύργο υπήρξε η πρώτη πρωτεύουσα της αυτοκρατορίας των Χαμαμιδών. Ο πύργος, καθώς και ένα τείχος 7 χιλιομέτρων, χτίστηκε το 1007, όταν ιδρύθηκε η πόλη. Η πόλη λεηλατήθηκε και καταστράφηκε το 1152 από τη Δυναστεία των Αλμοχάδων.

Άλλο αξιοσημείωτο κτίσμα της πόλης αποτέλεσε το τεράστιο τζαμί της.
Μεσιέ 97

thumb|300px|right|Ερασιτεχνική φωτογραφία του Μεσιέ 97. Διακρίνονται τα δύο "μάτια"
Το Μεσιέ 97 (γνωστό και ως "νεφέλωμα Κουκουβάγια" (Owl Nebula), "Μ97" και "NGC 3587") είναι ένα πλανητικό νεφέλωμα σε απόσταση περίπου 2.000 ετών φωτός στον αστερισμό Μεγάλη Άρκτος. Ανακαλύφθηκε από τον Πιέρ Μεσαίν το 1781. Στην περιγραφή του αναφέρει επίσης τους Μεσιέ 108 και Μεσιέ 109.
Λαμπροβούτι

Το Λαμπροβούτι είναι υδρόβιο πτηνό της οικογενείας των Κολυμβιδών, που απαντά και στον ελλαδικό χώρο. Η επιστημονική ονομασία του είδους είναι "Gavia arctica" και περιλαμβάνει 2 υποείδη.

Στην Ελλάδα απαντά το υποείδος "Gavia arctica arctica" (Linnaeus, 1758).
Στάντιο Άντζελο Μασσιμίνο

Το Στάντιο Άντζελο Μασσιμίνο είναι ένα ποδοσφαιρικό γήπεδο στην Κατάνια στη Ιταλία και έδρα της Κάλτσιο Κατάνια .
Χατόρι Χάνζο

Ο Χατόρι Χάνζο (, 1542 - 2 Ιανουαρίου 1597), επίσης γνωστός ως Χατόρι Μασανάρι (服部 正成), ήταν διάσημος σαμουράι και νίντζα της εποχής Σενγκόκου (Sengoku), γνωστός από τη διάσωση του Τοκουγκάβα Ιεγιάσου και την προσφορά της βοήθειας του στο να γίνει ηγέτης της ενωμένης Ιαπωνίας (Περίοδος Τοκουγκάβα). Σήμερα, αποτελεί έναν από τους αγαπημένους χαρακτήρες της σύγχρονης μαζικής κουλτούρας.
Παγκόσμιο Κύπελλο Συλλόγων 2014

To Παγκόσμιο Κύπελλο Συλλόγων 2014 (επισήμως: "FIFA Club World Cup Morocco 2014 presented by Toyota") ήταν μία ποδοσφαιρική διοργάνωση που διεξήχθη από τις 10 έως τις 20 Δεκεμβρίου 2014. Αποτέλεσε την 11η διοργάνωση του Παγκοσμίου Κυπέλλου Συλλόγων της FIFA στην οποία συμμετέχουν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στο Μαρόκο.
Εκστρατεία της Καλλίπολης

Η Εκστρατεία της Καλλίπολης ή Μάχη της Καλλίπολης (), ήταν πολεμική επιχείρηση της Εγκάρδιας Συνεννόησης, από τις 25 Απριλίου 1915 μέχρι τις 9 Ιανουαρίου 1916, για την κατάληψη της χερσονήσου της Καλλίπολης, τμήμα της Οθωμανικής Αυτοκρατορίας που είχε πρόσφατα ενταχθεί στις Κεντρικές Δυνάμεις, οπόταν και βρετανικά, γαλλικά και αποικιακά στρατεύματα επιχείρησαν, αποτυχημένα, να καταλάβουν τα στενα των Δαρδανελίων ώστε να αποκαταστήσουν τη θαλάσσια τροφοδοσία της Ρωσικής Αυτοκρατορίας, κατά τη διάρκεια του Πρώτου Παγκοσμίου Πολέμου. 

Μετά από έναν αποτυχημένο ναυτικό βομβαρδισμό, πραγματοποιήθηκε αμφίβια απόβαση στη χερσόνησο της Καλλίπολης. Η προσπάθεια απέτυχε, και μετά από οκτώ μήνες σκληρών μαχών και πολλά θύματα και στις δύο πλευρές η δύναμη εισβολής τελικά αποχώρησε. Η εκστρατεία ήταν μια από τις μεγαλύτερες νίκες των Οθωμανών κατά τη διάρκεια του πολέμου και θεωρείται μια μεγάλη αποτυχία για τους Συμμάχους. Η αποτυχία της εκστρατείας προκάλεσε επικρίσεις στο Λονδίνο κατά του Γουίνστον Τσόρτσιλ, που ήταν ο πιο ένθερμος οπαδός της και την πτώση της κυβέρνησης των Φιλελευθέρων, την οποία διαδέχθηκε κυβέρνηση συνασπισμού Φιλελευθέρων - Συντηρητικών. Ο Τσόρτσιλ, μολονότι απαλλάχθηκε από τη θέση του, παρέμεινε στο Πολεμικό Συμβούλιο.
Η ήττα των συμμάχων συμπίπτει με την κορύφωση της Γενοκτονίας των Αρμενίων. Επιπλέον, η καθήλωση των Ανταντικών δυνάμεων στην εκστρατεία αυτή ευθύνεται και για το καθυστερημένο άνοιγμα του Μακεδονικού Μετώπου και την πτώση τη Σερβίας. Το φθινόπωρο του έτους ξεκίνησε η μεταφορά των ηττημένων στρατευμάτων τους (μετονομαζόμενα ως Στρατιά της Ανατολής) στο Μακεδονικό Μέτωπο, με απόβασή του στη Θεσσαλονίκη, ενώ τα τελευταία συμμαχικά στρατεύματα αποχώρησαν τελίως τον Δεκέμβρη του 1915. 

Η συμμετοχή ή όχι της Ελλάδας στην εκστρατεία της Καλλίπολης αποτέλεσε την πρώτη μιας σειράς διαφωνιών μεταξύ του Πρωθυπουργού Ελευθέριου Βενιζέλου - που υποστήριζε την συμμετοχή της Ελλάδας στην Εκστρατεία στο πλευρό των δυνάμεων της Αντάντ για τα σημαντικά ανταλλάγματα (προσάρτηση της Μικράς Ασίας, Βόρειας Ηπείρου, και Κύπρου). - και του Βασιλιά Κωνσταντίνου που θεωρούσε ότι η εμπλοκή της χώρας στην εκστρατεία θα ήταν ολέθρια για τον ελληνικό στρατό. Η πρώτη αυτή διαφωνία μεταξύ Πρωθυπουργού και Βασιλιά, οδήγησε τον Ελευθέριο Βενιζέλο να υποβάλλει την παραίτηση της κυβέρνησής του, γεγονός που αποτέλεσε την εναρκτήρια πράξη του Εθνικού Διχασμού. Ακολούθησαν εκλογές εν είδη δημοψηφίσματος (Μάιος 1915) για τη σύμπραξη με την Τριπλή Συνεννόηση (Αντάντ), τις οποίες κέρδισε και πάλι το κόμμα των «Φιλελευθέρων». Ούτε όμως τότε θα αλλάξει η εξωτερική πολιτική της χώρας αφού το παλάτι, έχοντας καθυστερήσει το σχηματισμό της βενιζελικής Κυβέρνησης μέχρι το καλοκαίρι, τον Οκτώβρη του '15 θα τη διαλύσει ξανά — και οριστικά αυτή τη φορα — με αφορμή την τη αντίθεση του βασιλιά στην απόβαση των συμμάχων στη Θεσσαλονίκη για την ενεργοποίηση του Ελληνοσερβικού συμφώνου με το άνοιγμα του Μακεδονικού Μετώπου.
Πολιορκία της Αταλάντης

Η Πολιορκία της Αταλάντης ήταν πολεμική εμπλοκή της επανάστασης του 21 με σκοπό την απελευθέρωση της Αταλάντης.
Γουλιέλμος Β΄ της Γερμανίας

Ο Γουλιέλμος Β΄ της Γερμανίας (Φρειδερίκος Γουλιέλμος Βίκτωρ Αλβέρτος, γερμανική γλώσσα: "Friedrich Wilhelm Viktor Albrecht", 27 Ιανουαρίου 1859 - 4 Ιουνίου 1941) ήταν ο τελευταίος Γερμανός αυτοκράτορας (Κάιζερ) και βασιλιάς της Πρωσίας, κυβερνώντας τη Γερμανική Αυτοκρατορία και την Πρωσία από τις 15 Ιουνίου του 1888 έως τις 9 Νοεμβρίου του 1918). Ήταν γιος και διάδοχος του Φρειδερίκου Γ΄ αυτοκράτορα της Γερμανίας και της Βικτώριας των Βέττιν, κόρης του Αλβέρτου πρίγκιπα της Σαξονίας-Κόμπουργκ & Γκότα και της Βικτώριας του Ηνωμένου Βασιλείου. Ήταν αδελφός της βασίλισσας Σοφίας των Ελλήνων.

Κατά την διάρκεια της βασιλείας του η Γερμανία εισήλθε στο παιχνίδι του διεθνούς εμπορικού και αποικιακού ανταγωνισμού, που κατέληξε στον Α΄ Παγκόσμιο Πόλεμο.
Ο Ταχυδρόμος

Ο Ταχυδρόμος ("Il Postino") είναι ιταλική κινηματογραφική ταινία παραγωγής 1994, σκηνοθετημένη από το Μάικλ Ράντφορντ.

Η ταινία αφηγείται τη φιλία του νεαρού ταχυδρόμου Μάριο Ρουόπολο (Τροΐζι) με το Χιλιανό κομμουνιστή ποιητή Πάμπλο Νερούδα (Νουαρέ) και τον έρωτα του πρώτου για την όμορφη Μπεατρίτσε Ρούσο (Κουτσινότα). Το σενάριο είναι βασισμένο στο μυθιστόρημα "Ardiente Paciencia" του Αντόνιο Σκάρμετα (1985) και ακολουθεί αρκετά πιστά την πλοκή του, με τη διαφορά ότι η ιστορία εκτυλίσσεται στην Ιταλία του '50 αντί για τη Χιλή του '60.
Ζοζέφ Βίκτωρ Οντουά

Ο Ζοζέφ Βίκτωρ Οντουά (γαλλικά: "Joseph-Victor Audoy") ήταν Γάλλος Στρατηγός, αξιωματικός του μηχανικού και πολιτικός. Γεννήθηκε στις 9 Μαΐου 1782 στο Λαβώρ (Ταρν) και πέθανε στις 25 Νοεμβρίου 1871 στο Σεν-Λιε-λε-Λαβώρ (Ταρν).
Ελίζαμπεθ Κιούμπλερ-Ρος

Η Ελίζαμπεθ Κιούμπλερ-Ρος ("Elisabeth Kübler-Ross" ; 8 Ιουλίου 1926 – 24 Αυγούστου 2004) ήταν Ελβετίδα-Αμερικανίδα ψυχίατρος, πρωτοπόρος στην μελέτη με θέμα τον θάνατο και συγγραφέας του μπεστ-σέλερ "On Death and Dying" (1969), όπου ανέπτυξε την θεωρία της για τα πέντε στάδια του πένθους, επίσης γνωστό ως "Μοντέλο Κιούμπλερ-Ρος".

Το 2007 εισήχθη στην Λεωφόρο της Δόξας για Γυναίκες Επιστήμονες και το περιοδικό Time την έβαλε στην λίστα με τους "100 σημαντικότερους στοχαστές" του 20ου αιώνα. Η ίδια έλαβε δεκαεννέα τιμητικά βραβεία. Μέχρι τον Ιούλιο 1982, η Κιούμπλερ-Ρος πρόσφερε σε 125.000 μαθητές μαθήματα με θέμα τον θάνατο. Παράλληλα δίδαξε σε κολέγια, ιατρικές σχολές, τμήματα κοινωνικής εργασίας και παρέδωσε σεμινάρια. Το 1970 έδωσε μια διάλεξη στο Πανεπιστήμιο Χάρβαρντ όπου ανέπτυξε το θέμα "Περί Θανάτου".
Μπερέζινα

Ο Μπερέζινα (ορθότερη προφορά Μπιαρέζινα, λευκορ. Бярэ́зіна) είναι ποταμός της Λευκορωσίας, ο μεγαλύτερος σε μήκος (613 χιλιόμετρα) από όσους βρίσκονται εξ ολοκλήρου μέσα στο λευκορωσικό έδαφος. Αποτελεί δεξιό παραπόταμο του ποταμού Δνείπερου. Οι πόλεις Μπαμπρούισκ, Μπαρύσαβ και Σβιετλαγόρσκ είναι κτισμένες στη δεξιά όχθη του Μπερέζινα. Επισης, το καταφύγιο άγριας ζωής «Μπερέζινα» δίπλα στον ποταμό συμπεριλαμβάνεται στον κατάλογο του Προγράμματος άνθρωπος και βιόσφαιρα της UNESCO.
Ιωάννης του Ηνωμένου Βασιλείου

Ο Ιωάννης του Ηνωμένου Βασιλείου (12 Ιουλίου 1905 – 18 Ιανουαρίου 1919) ήταν ο πέμπτος γιος και το νεότερο παιδί του Γεωργίου Ε΄ του Ηνωμένου Βασιλείου και της Μαρίας του Τεκ. Έπασχε από επιληψία και, σύμφωνα με πολλούς, από αυτισμό και νοητική υστέρηση. Έζησε το μεγαλύτερο μέρος της ζωής του στην Οικία Σάντριγχαμ, όπου και απεβίωσε σε ηλικία 13 ετών.
Τζαννακιανά Ρεθύμνου

Τα Τζαννακιανά Ρεθύμνου είναι οικισμός του δημοτικού διαμερίσματος Μαργαριτών του Δήμου Μυλοποτάμου στο Νομό Ρεθύμνης. Το όνομα πρέπει να προέρχεται από το επώνυμο Τζανάκης, από το βενετσιάνικο Zane. Ως το 1997 αποτελούσε οικισμό της Κοινότητας Μαργαριτών, η οποία το 1998 εντάχθηκε στον καποδιστριακό δήμο Γεροποτάμου και το 2010 με το σχέδιο "Καλλικράτης" στον δήμο Μυλοποτάμου. Ο πληθυσμός του στην απογραφή του 2011 ήταν 29 κάτοικοι. Βρίσκεται σε υψόμετρο 252 μ. και απέχει από το Ρέθυμνο 26 χλμ. Πρώτη φορά μνημονεύεται ως Τσανακιανά στο έργο του Μ. Χουρμούζη Βυζάντιου "Κρητικά" το 1842. Κατά την απογραφή του 1920 είχε 98 κατοίκους, το 1928: 95, το 1940: 107, το 1951: 90, το 1961: 94, το 1971: 40, το 1981: 37, το 1991: 32 το 2001 26 και το 2011: 29
Γκυν Σμιθ

Ο Όουεν Γκυν Σμιθ ("Owen Guinn Smith", 2 Μαΐου 1920 – 20 Ιανουαρίου 2004) ήταν Αμερικανός αθλητής του στίβου, που κέρδισε το χρυσό μετάλλιο στο άλμα επί κοντώ στους Ολυμπιακούς Αγώνες του 1948.

Ο Γκυν Σμιθ γεννήθηκε στην πόλη Μακκίνυ του Τέξας, αλλά από την παιδική του ηλικία και σε όλη την υπόλοιπη ζωή του έζησε εγκατεστημένος στην Καλιφόρνια. Αρχικώς ασχολήθηκε με το άλμα εις ύψος, αλλά το Πανεπιστήμιο της Καλιφόρνιας (Μπέρκλεϋ), όπου ήθελε να φοιτήσει, είχε ήδη πολύ ισχυρή ομάδα στο άλμα εις ύψος, και έτσι ο Σμιθ στράφηκε στο άλμα επί κοντώ. Κέρδισε το Κολεγιακό Πρωτάθλημα (Ανοικτού) Στίβου των ΗΠΑ το 1941, ένα έτος προτού αποφοιτήσει με πτυχίο ιστορίας. Κατά τον Β΄ Παγκόσμιο Πόλεμο υπηρέτησε ως πιλότος της Αμερικανικής Πολεμικής Αεροπορίας στην Ασία.

Ως εθνικός πρωταθλητής στο επί κοντώ το 1947, ο Γκυν Σμίθ στάλθηκε στους Ολυμπιακούς Αγώνες του 1948 στο Λονδίνο. Εκεί, σε έναν αγώνα που διεξάχθηκε με βροχερό καιρό, ήλθε πρώτος χάρη στην τρίτη και τελευταία προσπάθειά του στα 4,30 μέτρα, αφήνοντας δεύτερο τον Φινλανδό Έρκι Κάταγια.

Ο Σμιθ πέθανε σε ηλικία 83 ετών στο Σαν Φρανσίσκο από εμφύσημα.
Πωλίνα Μπογκουσέβιτς

Η Πωλίνα Μπογκουσέβιτς (ρώσικα: "Поли́на Серге́евна Богусе́вич", 4 Ιουλίου 2003) είναι Ρωσίδα τραγουδίστρια. Εκπροσώπησε τη Ρωσία στον Παιδικό Διαγωνισμό Τραγουδιού Eurovision το 2017 με το τραγούδι "Wings" όπου κέρδισε τον διαγωνισμό. Είναι η δεύτερη Ρώσικη συμμετοχή που κέρδισε τη Junior Eurovision.

Στο παρελθόν είχε αγωνιστεί στην πρώτη σεξόν από τα Golos deti, όπου προχώρησε στους γύρους μάχης.
Μουσείο Βορρέ

Το Μουσείο Βορρέ ιδρύθηκε το 1983 και είναι ένα διαχρονικό μουσείο λαϊκής και σύγχρονης τέχνης στην Παιανία της ανατολικής Αττικής. Διαθέτει έκταση άνω των 18 στρεμμάτων στα οποία υπάρχουν διάφορα κτήρια, κήποι και αυλές, τα οποία κατανέμονται ανάμεσα στις συλλογές της λαογραφίας και της σύγχρονης ελληνικής τέχνης. Στις εγκαταστάσεις του περιλαμβάνονται πάνω από 6000 εκθέματα τα οποία καλύπτουν μια ευρεία χρονική περίοδο της ελληνικής ιστορίας και τέχνης. Επίσης περιλαμβάνει δύο σπίτια την εποχής της Τουρκοκρατίας, μαζί με σταύλο και πατητήρι. Το μουσείο είναι δωρεά της οικογενείας Βορρέ προς το ελληνικό κράτος.

Ο πρόεδρος και ιδρυτής του, ήταν ο Ίων Βορρές (1924 - 2015).
Ιλίου Πέρσις

Η Ιλίου Πέρσις, ένα από τα χαμένα έπη του τρωικού κύκλου, περιέγραφε την άλωση και καταστροφή της Τροίας από τους Αχαιούς. Ως δημιουργός του φερόταν ο ποιητής του 8ου π.Χ. αιώνα Αρκτίνος ο Μιλήσιος, πιθανολογούμενος συγγραφέας επίσης της Αιθιοπίδος και της Τιτανομαχίας.

Σύμφωνα με τον "Πρόκλο", τον συγγραφέα της "Γραμματικής Χρηστομάθειας", η "Ιλίου Πέρσις" αποτελούσε συνέχεια της "Αιθιοπίδος" και της "Μικράς Ιλιάδος" και περιελάμβανε δύο βιβλία. Σύγχρονοι όμως ερευνητές πιστεύουν ότι στην πραγματικότητα το έπος του Αρκτίνου πρέπει να ήταν αρκετά μεγαλύτερο - άλλωστε ο Πρόκλος δεν είχε άμεση πρόσβαση στο αρχικό κείμενο του ποιήματος (που στην εποχή του ήταν ήδη χαμένο), αλλά αντλούσε τις πληροφορίες του μόνον από επιτομές και σχόλια προγενεστέρων του.
Μεζντουσάρσκι

Η νήσος Μεζντουσάρσκι (ρωσικά: "Междуша́рский") είναι ρωσικό νησί στον Αρκτικό ωκεανό και ειδικότερα το τρίτο μεγαλύτερο νησί του αρχιπελάγους της Νόβαγια Ζέμλια μετά τη νήσο Σέβερνι και τη νήσο Γιούζνι. Έχει έκταση 748 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 94 μέτρων. Διοικητικά ανήκει στην περιφέρεια Αρχάγγελσκ.



Κατηγορία:Περιφέρεια Αρχάγγελσκ
Κόλπος της Ρίγας

thumb|300px|Ο Κόλπος της Ρίγας.
Ο Κόλπος της Ρίγας ή κόλπος της Λιβονίας (λετονικά: Rīgas jūras līcis, εσθονικά: Liivi laht, ρωσικά: Рижский залив) είναι κόλπος της Βαλτικής θάλασσας μεταξύ της Λετονίας και της Εσθονίας. Έχει έκτασή περίπου 18.000 τ.χλμ., μέσο βάθος 26 μέτρα και μέγιστο βάθος 67 μ. Το εσθονικό νησί Σάαρεμαα χωρίζει την Βαλτική θάλασσα από τον κόλπο της Ρίγας. Κυριότερες πόλεις στον κόλπο είναι η Ρίγα, η Γιούρμαλα, το Πάρνου και το Κουρέσααρε.
Hallowed Be Thy Name

Το Hallowed Be Thy Name είναι ένα τραγούδι του αγγλικού Heavy Metal συγκροτήματος Iron Maiden, το οποίο κυκλοφόρησε το 1982 στον δίσκο "The Number of the Beast". Το κομμάτι γράφτηκε εξ ολοκλήρου από τον Στιβ Χάρις. Το θέμα των στίχων του τραγουδιού αφορούν έναν θανατοποινίτη και τις τελευταίες του σκέψεις, που αφορούν πρωτίστως την πίστη. Ο τίτλος του τραγουδιού πάρθηκε από την Κυριακή Προσευχή, και μεταφράζεται στα ελληνικά ως «Αγιασθήτω το όνομά Σου».

Το 1993, κυκλοφόρησε και single του κομματιού σε ζωντανή εκτέλεση, το οποίο κατέλαβε την 9η θέση στα αγγλικά chart και την 16η στα ιρλανδικά. Το τραγούδι είχε ηχογραφηθεί σε μία συναυλία του συγκροτήματος στη Μόσχα, στις 4 Ιουνίου του 1993.

Το κομμάτι θεωρείται ένα από τα πιο δημοφιλή του συγκροτήματος, αλλά και ένα από τα σπουδαιότερα τραγούδια του Heavy Metal, γενικότερα. Σε μία ψηφοφορία που διεξήχθη στην ελληνική έκδοση του περιοδικού "Metal Hammer", το τραγούδια συγκαταλέγεται στη λίστα με τα 200 Σπουδαιότερα Τραγούδια όλων των εποχών, καταλήγοντας στη 2η θέση.
Ain't Misbehavin'

Το Ain't Misbehavin' είναι ΕΡ σινγκλ του βρετανικού χαρντ ροκ συγκροτήματος UFO, το οποίο κυκλοφόρησε στις 2 Φεβρουαρίου του 1988 μέσω της δισκογραφικής εταιρίας "Revolver " στην Ευρώπη και της "Metal Blade" στην Αμερική.

Τα τραγούδια του ΕΡ ηχογραφήθηκαν μετά την κυκλοφορία του άλμπουμ ""Misdemeanor" και λίγο πριν την προσωρινή διάλυση του συγκροτήματος.

Στην ιαπωνική έκδοση προστέθηκε το κομμάτι "Lonely Cities (Of The Heart)"".
Σνιέζκα

thumb|250px|Άποψη του βουνού
Το Σνιέζκα ή Σνέζκα (τσεχικά: "Sněžka", πολωνικά: "Śnieżka", "Schneekoppe" στα γερμανικά) είναι βουνό στα σύνορα Τσεχίας και Πολωνίας. Με ύψος 1.603,3 μέτρα, η κορυφή του είναι το ψηλότερο σημείο στη Τσεχία, στα όρη Κρκόνοσε (γιγάντια όρη) και σε ολόκληρα τα σουδητικά όρη. Το ψηλότερο σημείο της κορυφής βρίσκεται στην πολωνική πλευρά, λίγα μέτρα δυτικά από το εξωκλήσι του Αγίου Λαυρεντίου. Υπάρχει σύνδεση μέσω τελεφερίκ, μήκους 4,5 χιλιομέτρων, από το Πετς ποντ Σνέσκου με την κορυφή. Καθώς το Σνιέζκα είναι το ψηλότερο βουνό στην ευρύτερη περιοχή, η κορυφή του προσφέρει ανεμπόδιστη πανοραμική θέα και αποτελεί τουριστικό προορισμό, ο οποίος προσβάσιμος μέσω μονοπατιών τα οποία είναι κατάλληλα και για ποδηλασία.
Γιάκομπ Τομάζιους

Ο Γιάκομπ Τομάζιους (Jakob Thomasius, Λειψία, 27 Αυγούστου 1622 - 9 Σεπτεμβρίου 1684) ήταν Σάξονας παιδαγωγός, φιλόλογος, φιλόσοφος (συγκεκριμένα Αριστοτελικός) και Ουμανιστής. Διετέλεσε πρύτανης (γερμ. "Rektor") του "Nikolaischule", του "Thomasschule" και του Πανεπιστημίου της Λειψίας. Γνωστοί και αναγνωρισμένοι μαθητές του ήταν ο Γκότφριντ Βίλχελμ Λάιμπνιτς (Gottfried Wilhelm Leibniz) και ο υιός του Κρίστιαν Τομάζιους (Christian Thomasius). Με τον Λάιμπνιτς διατήρησε φιλικές σχέσεις και κρατούσαν επικοινωνία αλληλογραφώντας. Μάλιστα ο Τομάζιους θεωρείται μέντορας του μεγάλου αυτού επιστήμονα.
Γιάνις Λούσις

Ο Γιάνις Λούσις ("Jānis Lūsis", 19 Μαΐου 1939-29 Απριλίου 2020) ήταν Λετονός αθλητής, ο οποίος αγωνιζόταν στον ακοντισμό. 

Στις 23 Ιουνίου του 1968, στο Σάαριγιερβι, κατέρριψε το παγκόσμιο ρεκόρ με επίδοση 91,98 μ..
Έφερτ φαν Ελστ

Ο Έφερτ φαν Ελστ (ολλανδικά: Evert van Aelst, αναφερόμενος και ως Everard Aalst, Ντελφτ, 1602 – Ντελφτ, 19 Φεβρουαρίου 1657) ήταν Ολλανδός ζωγράφος νεκρών φύσεων.

Ο φαν Ελστ ήταν θείος και Δάσκαλος του Βίλλεμ φαν Ελστ. Και οι δύο ήταν διάσημοι για τις νεκρές φύσεις τους με θηράματα, ψάρια, ανθοδοχεία κλπ. Επηρεάστηκε από τον Πίτερ Κλες. Σύμφωνα με τον Άρνολντ Χαουμπράκεν, πέρασε τέσσερα χρόνια στη Γαλλία και επτά στην Ιταλία. Ο Μέγας Δούκας της Τοσκάνης έγινε πάτρονάς του και τον αντάμειψε πλουσιοπάροχα για τα έργα του. Όταν επέστρεψε στην Ολλανδία, εγκαταστάθηκε στο Ντελφτ, όπου δημιούργησε εργαστήριο, στο οποίο ζωγράφιζε νεκρές φύσεις, με μεγάλη επιτυχία κατά τη διάρκεια του βίου του. Ο Εμάνουελ ντε Βίττε, ο ανεψιός του Βίλλεμ και ο Γιάκομπ Ντενάις διετέλεσαν μαθητές του.
Ρεξ Έβερχαρτ

Ο Ρεξ Έβερχαρτ (αγγλικά: "Rex Everhart", 13 Ιουνίου 1920 - 13 Μαρτίου 2000) ήταν Αμερικανός ηθοποιός και ηθοποιός μιούζικαλ. Εμφανίστηκε σε μερικές κινηματογραφικές ταινίες, επίσης, όπως στο "Σούπερμαν" (1978), το "Παρασκευή και 13" (1980) αλλά και στο "Η Πεντάμορφη και το Τέρας" (1991), ως ο Μορίς, ο πατέρας της Μπελ. Ο Έβερχαρτ έχει κάνει πολυάριθμες εμφανίσεις και στο Μπρόντγουεϊ, ενώ είχε προταθεί και για το βραβείο Tony, για το έργο "Working". Πέθανε σε ηλικία 79 ετών από καρκίνο του πνεύμονα.
Baba O'Riley

To Baba O'Riley ( "Teenage Wasteland") είναι ένα τραγούδι του Αγγλικού rock συγκροτήματος The Who. Είναι το εναρκτήριο κομμάτι του πέμπτου δίσκου τους, "Who's Next", και κυκλοφόρησε στην Ευρώπη ως single, το 1971, μαζί με το My Wife.

Ο Ρότζερ Ντάλτρι ερμηνεύει όλα τα φωνητικά του κομματιού, εκτός από το σημείο "Don't cry/don't raise your eye/it's only teenage wasteland", που τραγουδά ο Πιτ Τάουνσεντ. Ο τίτλος του κομματιού είναι ο συνδυασμός δύο ονομάτων που επηρέασαν τον Τάουνσεντ φιλοσοφικά και μουσικά, δηλαδή Μέχερ Μπάμπα και Τέρι Ράιλι.

Το κομμάτι συμπεριλήφθηκε στη λίστα του περιοδικού "Time", στα 100 καλύτερα τραγούδια όλων των εποχών, ενώ το περιοδικό "Rolling Stone" το συμπεριέλαβε στη λίστα Κατάλογος με τα 500 σημαντικότερα τραγούδια όλων των εποχών, επίσης συμπεριλαμβάνεται και στο Rock and Roll Hall of Fame. Τέλος, έχει χρησιμοποιηθεί σε αρκετά ταινίες και τηλεοπτικές σειρές.
Τζέιμς Κάρπεντερ

Ο Τζέιμς Κάρπεντερ ("James Carpenter", 1840–1899) ήταν Βρετανός αστρονόμος ο οποίος εργάστηκε στο Αστεροσκοπείο του Γκρήνουιτς. Τη δεκαετία του 1860 πραγματοποίησε εκεί τις πρώτες παρατηρήσεις αστρικών φασμάτων υπό την επίβλεψη του Τζωρτζ Μπίντελ Αίρυ. Στα 1861–62 ήταν ένας από τους αστρονόμους που κατάφεραν να παρατηρήσουν την σκοτεινή κάτω πλευρά των δακτυλίων του Κρόνου.

Το 1871 ο μηχανικός Τζέιμς Νάσμυθ (James Nasmyth) συνεργάσθηκε με τον Κάρπεντερ προκειμένου να εκδώσουν βιβλίο για τη Σελήνη, το οποίο έφερε τον τίτλο "The Moon: Considered as a Planet, a World, and a Satellite". Το έργο αυτό ήταν εικονογραφημένο με φωτογραφίες γύψινων μοντέλων που αναπαριστούσαν την σεληνιακή επιφάνεια, με φωτισμό από διάφορες γωνίες. Το τελικό αποτέλεσμα της απεικόνισης ήταν ανώτερο από τις πραγματικές φωτογραφίες της Σελήνης εκείνης της εποχής. Νάσμυθ και Κάρπεντερ θεώρησαν ότι οι σεληνιακοί κρατήρες οφείλονταν στην ηφαιστειακή δραστηριότητα, όμως η θέση τους αυτή αποδείχθηκε αργότερα εσφαλμένη.

Ο κρατήρας Κάρπεντερ στην ορατή από τη Γη πλευρά της Σελήνης ονομάσθηκε έτσι προς τιμή των Τζέιμς Κάρπεντερ και Έντγουιν Φράνσις Κάρπεντερ (Edwin Francis Carpenter).
We Will Rock You

To «We Will Rock You» είναι τραγούδι του αγγλικού rock συγκροτήματος Queen, γραμμένο από τον Μπράιαν Μέι, το οποίο συμπεριλήφθηκε στον δίσκο του σχήματος "News of the World", το 1977. Το περιοδικό "Rolling Stone", το κατέταξε στη θέση 330, στη λίστα του Κατάλογος με τα 500 σημαντικότερα τραγούδια όλων των εποχών, το 2004, ενώ και η Recording Industry Association of America, το κατέταξε στη θέση 146 ανάμεσα στα σημαντικότερα τραγούδια του 20ου αιώνα. Το 2009, το τραγούδι εισήχθη στο Grammy Hall of Fame.

Το δίλεπτο αυτό κομμάτι αποτελείται από ένα σόλο κιθάρας στο τέλος του, από τον Μπράιαν Μέι, με το υπόλοιπο ο Φρέντι Μέρκιουρι να τραγουδά σχεδόν ακαπέλα, με μόνη συνοδεία ένα συνεχόμενο ρυθμό που προέρχεται από χειροκροτήματα και drums. Το 1977 κυκλοφόρησε ως single μαζί με το We are the Champions και αποτέλεσαν μεγάλη εισπρακτική επιτυχία παγκοσμίως. Μετά και την κυκλοφορία του άλμπουμ, τα δύο αυτά κομμάτια ξεκίνησαν να παίζουν συνεχώς και αδιαλείπτως στο ραδιόφωνο.

Από τη στιγμή της κυκλοφορίας του το κομμάτι δέχθηκε πολλές διασκευές, remix, sample και παρωδίες, ενώ οι αναφορές σε αυτό και οι ηχογραφήσεις από γνωστούς καλλιτέχνες, σε τηλεοπτικές εκπομπές, σε ταινίες και σε όλα τα Μέσα ήταν πολλαπλές. Έχει γίνει και συνηθισμένος ήχος [κυρίως ο αρχικός σταθερός ρυθμός], σε γήπεδα όλου του κόσμου.
Ρος Μαρκ Κριστιάν Καμπορέ

Ο Ρος Μαρκ Κριστιάν Καμπορέ (Roch Marc Christian Kaboré, 25 Απριλίου 1957-) είναι πολιτικός από την Μπουρκίνα Φάσο, πρόεδρος της χώρας από τις 29 Δεκεμβρίου 2015. Νωρίτερα υπηρέτησε και ως πρωθυπουργός, από το 1994 ως το 1996 και ως πρόεδρος της Εθνοσυνέλευσης από το 2002 ως το 2012. Εξελέγη από τον πρώτο γύρο τον Νοέμβριο του 2015.
Με τον διορισμό του έγινε ο πρώτος μη προσωρινός πρόεδρος σε 49 χρόνια που δεν είχε στο παρελθόν δεσμούς με το στρατό. Επανεξελέγη πρόεδρος το 2020.
Ποταμός Ποτόμακ

Ο Ποταμός Ποτόμακ (, , ) βρίσκεται κατά μήκος της ακτής του Ατλαντικού Ωκεανού στις Ηνωμένες Πολιτείες και εκβάλλει στον Κόλπο του Τσίζαπικ. Ο ποταμός (ο κύριος και ο βόρειος κλάδος) έχει συνολικό μήκος περίπου 652 χιλιομέτρων (405 μίλια), έχοντας λεκάνη απορροής 38.000 τετ. χλμ (14.700 τετ. μίλια). Όσον αφορά την περιοχή που καλύπτει, ο ποταμός Ποτόμακ είναι ο τέταρτος μεγαλύτερος στις ανατολικές Ηνωμένες Πολιτείες και ο 21ος σε ολόκληρη την χώρα. Πάνω από 5 εκατομμύρια άνθρωποι διαμένουν στην λεκάνη απορροής του Ποτόμακ.
Κεντβάλλα του Ουέσσεξ

Ο Κεντβάλλα του Ουέσσεξ ("Cædwalla", περί το 659 - 20 Απριλίου 689) ήταν βασιλιάς του Ουέσσεξ (685 - 688) μέλος του Οίκου του Ουέσσεξ. Στην νεότητα του εξορίστηκε από το Ουέσσεξ, την περίοδο της εξορίας του συγκέντρωσε δυνάμεις και επιτέθηκε στους νότιους Σάξονες σκοτώνοντας τον βασιλιά τους Έθελγουιλ στο Σάσσεξ. Ο Κεντβάλλα στάθηκε ανίκανος να κρατήσει την περιοχή της νότιας Σαξονίας και εξορίστηκε ξανά από τον Έθελγουιλ, το 685 έγινε βασιλιάς του Ουέσσεξ αλλά αμέσως βρέθηκε στην δίνη ταραχών με αντίπαλες οικογένειες.
Μετά την άνοδο του στο θρόνο έφτασε στο Σάσσεξ κατακτώντας ολόκληρη την περιοχή και την Νήσο του Γουάιτ εξολοθρεύοντας την τοπική δυναστεία εξανάγκασε τον τοπικό πληθυσμό να ασπαστεί με την βία τον χριστιανισμό. Κέρδισε και την περιοχή του Κεντ τοποθετώντας τον αδελφό του Μουλ του Κεντ ως βασιλιά, ο Μουλ κάηκε σε επανάσταση την επόμενη χρονιά και ο Κεντβάλλα επέστρεψε στο Κεντ αναλαμβάνοντας την κυβέρνηση του βασιλείου προσωπικά ο ίδιος. 
Ο Κεντβάλλα τραυματίστηκε θανάσιμα την εποχή που κατακτούσε την Νήσο Γουάιτ αυτός ήταν πιθανότατα ο λόγος για τον οποίο παραιτήθηκε από τον θρόνο (688). Τον Απρίλιο του 689 έφτασε στην Ρώμη όπου βαπτίστηκε χριστιανός από τον πάπα Σέργιο Α΄ το Μεγάλο Σάββατο του ίδιου χρόνου, πέθανε 10 μέρες αργότερα στις 20 Απριλίου 689 και τον διαδέχτηκε ο Ίνε του Ουέσσεξ.
Documenta 14

Η Documenta 14 είναι η δέκατη τέταρτη διοργάνωση της καλλιτεχνικής έκθεσης Documenta που οργανώνεται κάθε 5 χρονιά στο Κάσσελ της Γερμανίας. Διεξήχθη το 2017, για πρώτη φορά σε δύο πόλεις, το Κάσελ και την Αθήνα.

H έκθεση εγκαινιάστηκε στις 8 Απριλίου 2017 στην Αθήνα και στις 10 Ιουνίου 2017 στο Κάσελ. Εκτέθηκαν έργα 160 εν ζωή καλλιτεχνών και στις δύο πόλεις στη διάρκεια 163 ημερών (100 ήμερες σε κάθε πόλη). Διευθύνουσα σύμβουλος της "documenta und Museum Fridericianum gGmbH" είναι η Ανέτ Κούλενκαμπφ (Annette Kulenkampff), ενώ η ιδέα για δυο τόπους ήταν του καλλιτεχνικού διευθυντή Άνταμ Σίμτσικ.
Βίλλεμ Μπάκερεελ

Ο Βίλλεμ Μπάκερεελ (φλαμανδικά: Willem Backereel, αναφερόμενος και ως Guiliam Backereel, 1570, Αμβέρσα - 10 Αυγούστου 1626, Ρώμη) ήταν Φλαμανδός ζωγράφος τοπίων σε τεχνοτροπία μπαρόκ.
Χριστοφορος Τσακαλάκης

Ο Χριστοφορος Τσακαλάκης (αγγλικά: "Chris Tsakalakis", 29 Αυγούστου 1967, Σαν Φρανσίσκο) είναι Ελληνοαμερικανός επιχειρηματίας του ηλεκτρονικού εμπορίου, ο οποίος διετέλεσε πρόεδρος της εταιρείας StubHub κατά την περίοδο της κυριαρχίας της στην παγκόσμια αγορά ηλεκτρονικών εισιτηρίων, καθώς και γενικός διευθυντής του τμήματος ηλεκτρονικών εισιτηρίων του eBay.
Περιοχή Ρήνου-Μάιν

Περιοχή Ρήνου-Μάιν (γερμανικά: "Rhein-Main-Gebiet"), γνωστή και ως "μητροπολιτική περιοχή Φραγκφούρτης Ρήνου-Μάιν" (Metropolregion Frankfurt/Rhein-Main), ονομάζεται μία από τις έντεκα ευρωπαϊκές μητροπολιτικές περιοχές στη Γερμανία που έχουν οριστεί από την υπουργική διάσκεψη για το χωροταξικό. Η ονομασία της οφείλεται σε δύο ποταμούς, τον Ρήνο και τον Μάιν και βρίσκεται στο νότιο τμήμα της Έσσης, όπως και σε τμήματα των γειτονικών γερμανικών κρατιδίων της Ρηνανίας-Παλατινάτου (Ρηνανία-Έσση) και της Βαυαρίας (Κάτω Φραγκονία). Πυρήνας της μητροπολιτικής περιοχής είναι το πολεοδομικό συγκρότημα της Φρανκφούρτης Ρήνου-Μάιν. Η μητροπολιτική περιοχή έχει πληθυσμό περί τα 5,5 εκατομμύρια κατοίκους.
Τεντ Σιρς

Ο Τεντ Σιρς (αγγλικά: "Ted Sears", 13 Μαρτίου 1900 - 22 Αυγούστου 1958) ήταν Αμερικανός ανιμέιτορ κατά τη διάρκεια της Χρυσής εποχή των Αμερικανικών κινουμένων σχεδίων. Εργάσθηκε, αρχικώς στην Fleischer Studios, τέλη του 1920 και αρχές 1930, ώσπου το 1931 εντάχθηκε στη Walt Disney Animation Studios. Ο Σιρς έχει συμμετάσχει, ως επικεφαλής του τμήματος ιστοριών, σε μεγάλες επιτυχίες της εταιρείας όπως το "Η Χιονάτη και οι επτά νάνοι", το "Πινόκιο", το "Φαντασία", το "Ντάμπο το ελεφαντάκι", "Μπάμπι το ελαφάκι", το "Σταχτοπούτα", το "Η Αλίκη στη Χώρα των Θαυμάτων", το "Πίτερ Παν", το "Η Λαίδη και ο Αλήτης" και το "Ωραία Κοιμωμένη". Ο Σιρς γεννήθηκε στη Μασαχουσέτη, μεγάλωσε στη Νέα Υόρκη και πέθανε στην Καλιφόρνια, σε ηλικία 58 ετών.
Λουτσία ντι Λάμερμουρ

Η Λουτσία ντι Λάμερμουρ ("Lucia di Lammermoor") είναι τραγική όπερα ("dramma tragico") σε τρεις πράξεις του Ιταλού συνθέτη Γκαετάνο Ντονιτσέττι σε ιταλικό λιμπρέτο του Σαλβαντόρε Καμμαράνο, βασισμένο χαλαρά στο ιστορικό μυθιστόρημα του Γουόλτερ Σκοτ "The Bride of Lammermoor" («Η Νύφη του Λάμερμουρ», 1819). Η υπόθεση του μυθιστορήματος, με τη σειρά της, βασίζεται σε πραγματικό περιστατικό που συνέβη το έτος 1669 στην περιοχή των Λόφων Lammermuir, στα Λόουλαντς της Σκωτίας. Η πραγματική οικογένεια ήταν οι Νταλρύμπλ.

Ο Ντονιτσέττι συνέθεσε τη "Λουτσία ντι Λάμερμουρ" το 1835, μία εποχή κατά την οποία αρκετοί λόγοι τον οδήγησαν στο μέγιστο της φήμης του ως συνθέτη όπερας. Ο συνθέτης Τζοακίνο Ροσσίνι είχε πρόσφατα αποσυρθεί από τον χώρο, ενώ ο Βιντσέντζο Μπελίνι πέθανε λίγο πριν από την πρεμιέρα της "Λουτσία", αφήνοντας τον Ντονιτσέττι ως «τη μόνη βασιλεύουσα ιδιοφυΐα της ιταλικής όπερας». Αλλά και ως προς το θέμα της όπερας, υπήρχε ένα ευρωπαϊκό ενδιαφέρον για την ιστορία και τον πολιτισμό της Σκωτίας. Το μυθιστόρημα του Σκοτ ενέπνευσε και άλλα μουσικά έργα εκτός από την όπερα του Ντονιτσέττι.

Η υπόθεση του έργου αναφέρεται στη συναισθηματικά εύθραυστη Λούσυ Άστον (Λουτσία), που βρίσκεται στη μέση μιας μακρόχρονης αμοιβαίας εχθρότητας μεταξύ της οικογένειάς της και της οικογένειας των Ρέιβενσγουντς. Το έργο διαδραματίζεται στη Σκωτία περί το 1700.
Διεθνές Αεροδρόμιο Ντάλες της Ουάσινγκτον

Το Διεθνές Αεροδρόμιο Ντάλες της Ουάσινγκτον ("Washington Dulles International Airport") είναι αεροδρόμιο το οποίο βρίσκεται στο Ντάλις της Βιρτζίνια, σε απόσταση περίπου 40 χιλιομέτρων από την πόλη της Ουάσινγκτον. Πήρε το όνομα του από τον Τζον Φόστερ Ντάλις, υπουργό εξωτερικών των ΗΠΑ από το 1953 έως το 1959. Αρχιτέκτονας του συγκροτήματος ήταν ο Έερο Σάαρινεν. Το τερματικό κτίριο κόστισε 108,3 εκατομμύρια δολάρια. Το αεροδρόμιο έχει 139 πύλες και τέσσερεις διαδρόμους απογείωσης, ενώ έχει προγραμματιστεί η κατασκευή ενός πέμπτου. Κτισμένο το 1962 για να εξυπηρετήσει μέχρι 6 εκατομμύρια επισκέπτες το χρόνο το Διεθνές Αεροδρόμιο Ντάλες της Ουάσινγκτον ήταν στην εποχή της κατασκευής του ένα από τα πιο σύγχρονα αεροδρόμια. Με τον αριθμό των επισκεπτών να αυξάνεται, στο αεροδρόμιο έχουν γίνει πολλαπλές επεκτάσεις, το 1977, το 1982, το 1996, το 1998 και το 1999.
Κώστας Σούκουλης

Ο Κώστας Σούκουλης είναι Συνεργαζόμενος Ερευνητής στο Εργαστήριο Έιμς "(Ames Laboratory)" και Διακεκριμένος Ομότιμος Καθηγητής Φυσικής στο Πολιτιακό Πανεπιστήμιο της Άιοβα στον τομέα της Θεωρητικής Φυσικής Συμπυκνωμένης Ύλης και Οπτικής. Γεννήθηκε στις 15 Ιανουαρίου 1951, στον Άγιο Ιωάννη Κορινθίας. Έλαβε το πτυχίο του από το Πανεπιστήμιο Αθηνών το 1974, το μεταπτυχιακό (1975) και το διδακτορικό (1978) του στη Φυσική από το Πανεπιστήμιο του Σικάγου. Από το 1978 έως το 1981 εργαζόταν στο Τμήμα Φυσικής του Πανεπιστημίου της Βιρτζίνια. Στη συνέχεια, για τρία χρόνια (1981-84) εργάστηκε στην εταιρεία "Exxon Research and Engineering Co", και από το 1984 εργάζεται στο Πολιτιακό Πανεπιστήμιο της Αϊόβα και το Εργαστήριο Έιμς. Επίσης, από το 1984 είναι μέλος του Ινστιτούτου Ηλεκτρονικής Δομής και Λέιζερ του Ιδρύματος Τεχνολογίας και Έρευνας (ΙΗΔΛ-ΙΤΕ) στο Ηράκλειο Κρήτης.
Στίπε Έρκεγκ

Ο Στίπε Έρκεγκ (ορθή προφορά: Στίπε Έρτσεκ) ("Stipe Erceg", 30 Οκτωβρίου 1974) είναι Γερμανοκροάτης ηθοποιός.

Γεννήθηκε το 1974 στο Σπλιτ της τότε Σοσιαλιστικής Δημοκρατίας της Κροατίας και σε ηλικία τεσσάρων ετών εγκαταστάθηκε στο Τύμπιγκεν της Γερμανίας. Σπούδασε υποκριτική στο Ευρωπαϊκό Θεατρικό Ινστιτούτο στο Βερολίνο από το 1996 ως το 2000.
Μπάρι Λίντον

Το Μπάρι Λίντον (αγγλικά: Barry Lyndon) είναι βρετανο-αμερικανική ταινία, δράμα περιόδου του 1975, γραμμένη σε παραγωγή και σκηνοθεσία του Στάνλεϊ Κιούμπρικ, με βάση το μυθιστόρημα του 1844 "Η τύχη του Μπάρι Λίντον" του Ουίλλιαμ Θάκερυ. Πρωταγωνιστούν οι: Ράιαν Ο' Νιλ, Μαρίζα Μπέρενσον, Πάτρικ Μαγκί, Χάρντι Κρούγκερ. Η ταινία αφηγείται τα κατορθώματα ενός φανταστικού Ιρλανδού τυχοδιώκτη του 18ου αιώνα. Οι εξωτερικοί χώροι τραβήχτηκαν σε τοποθεσίες στην Ιρλανδία, την Αγγλία και τη Γερμανία.

Στα «Όσκαρ» του 1975 η ταινία κέρδισε τέσσερα Όσκαρ στις κατηγορίες παραγωγής. Παρά το γεγονός ότι είχε μια μέτρια εμπορική επιτυχία και μια μικτή υποδοχή από τους κριτικούς μετά την κυκλοφορία, το Μπάρι Λίντον θεωρείται σήμερα ως μια από τις καλύτερες ταινίες του Κιούμπρικ. Σε πολλές δημοσκοπήσεις, συμπεριλαμβανομένων και εκείνων της Village Voice (1999), Sight & Sound (2002, 2012), Time (2005) και το BBC, έχει ονομαστεί ως ένα από τα μεγαλύτερα έργα που έχουν γυριστεί ποτέ.
Ολοκαύτωμα των Βρονταμιτών

Το Ολοκαύτωμα των Βρονταμιτών είναι επεισόδιο του εθνικοαπελευθερωτικού αγώνα των Ελλήνων κατά των Οθωμανών (1821 - 1829) και αποτελεί παράδειγμα ηρωϊσμού και αυτοθυσίας.

Το καλοκαίρι του 1825 στην προσπάθεια καταστολής της ελληνικής επανάστασης είχε εμπλακεί, κατόπιν συνεννοήσεως με την Υψηλή Πύλη, ο Ιμπραήμ Πασάς της Αιγύπτου, θετός υιός του ηγεμόνα της αφρικανικής χώρας, Μεχμέτ Αλή. Ο Ιμπραήμ, προκειμένου να εξαλείψει τις επαναστατικές εστίες της Πελοποννήσου όπου και αποβιβάστηκε το εκστρατευτικό του σώμα, κατέφυγε σε ενέργειες φθοράς εναντίον των ελληνικών πληθυσμών. Στον αντίποδα, οι Έλληνες, οι οποίοι δεν διέθεταν στρατιωτική δύναμη ανάλογη του εχθρού, περιορίζονταν σε καταδρομικές επιχειρήσεις, κατά τα πρότυπα των παλαιότερων κλέφτικων τακτικών. Χαρακτηριστικές ήταν οι εξορμήσεις τους εναντίον των Αιγυπτίων σε Καστρί, Καστανιά, Γεωργίτσι, Λαγκάδα. Ο Αιγύπτιος αρχιστράτηγος εφάρμοζε μεθόδους αθέτησης της αρχής της μπέσας, απευθύνοντας συχνά προτάσεις παράδοσης και εν συνεχεία δεν τηρούσε τις υποσχέσεις του για σεβασμό ζωής και τιμής και σκότωνε τους παραδιδόμενους Έλληνες. Με τον τρόπο αυτό πέτυχε να εξολοθρεύσει το σώμα του Κώστα Σουλιώτη, ο οποίος είχε εγκλωβιστεί, επικεφαλής 70 ανδρών, σε πύργο της περιοχής Τρίνησα. Ακόμη, στο Κυπαρίσσι της Μονεμβασιάς, ο Ιμπραήμ αφού αιχμαλώτισε με παραπειστικές κινήσεις περί τους 700 κατοίκους που είχαν βρει κρυψώνα σε μια σπηλιά, διαχώρισε τους ικανούς για καταναγκαστική εργασία και τις νεώτερες και ωραιότερες γυναίκες και κατέσφαξε τους υπολοίπους.

Το αποκορύφωμα της εγκληματικής δράσης του Ιμπραήμ αποτέλεσε η θυσία των τριακοσίων, περίπου, κατοίκων του χωριού Βρονταμά, στην ίδια περιοχή. Οι τελευταίοι, είχαν αναζητήσει άσυλο στη βυζαντινή Μονή της Ζωοδόχου Πηγής που ήταν κτισμένη εντός σπηλαίου, κοντά στον ποταμό Ευρώτα. Βασισμένος σε πληροφορίες εντόπιων Τούρκων, ο Ιμπραήμ απέκλεισε την είσοδο της σπηλιάς και κάλεσε τους έγκλειστους να παραδοθούν, με τις γνωστές του υποσχέσεις. Όταν εκείνοι, υπερήφανα, αρνήθηκαν, οι Αιγύπτιοι έσκαψαν ένα άνοιγμα στην οροφή του σπηλαίου και από εκεί έριξαν εντός της κοιλότητας, εμπρηστικές ύλες. Από την προκληθείσα πυρκαγιά στη Μονή σώθηκαν ελάχιστοι, οι οποίοι οδηγήθηκαν δέσμιοι στο Ναυαρίνο και μετά στάλθηκαν σαν σκλάβοι στην Αίγυπτο. Ένας άνδρας που κατάφερε να δραπετεύσει πριν τον απόπλου και δυο γυναίκες που μπόρεσαν να επιστρέψουν αργότερα στην Ελλάδα, ήταν οι μόνοι διασωθέντες.
Μάρκος Ούλπιος Δομέστικος

Ο Μάρκος Ούλπιος Δομέστικος (2ος αιώνας μ.Χ.) ήταν αρχαίος ολυμπιονίκης από την Έφεσο, ο οποίος στέφθηκε νικητής στο άθλημα του παγκράτιου στους 227ους (129 μ.Χ.) ολυμπιακούς αγώνες της αρχαιότητας. Υπήρξε περιοδονίκης στο ίδιο αγώνισμα με νίκες κατά την ίδια χρονική περίοδο στα Πύθια, Νέμεα, και Ίσθμια, και κατόπιν έγινε επίτιμος πολίτης των Αθηνών και της Αντινοοόπολης και δραστηριοποιήθηκε στην δημόσια ζωή και αθλητικές διοργανώσεις γνωρίζοντας υψηλή δημοφιλία και στην Ρώμη.
Λογρόνιο

Το Λογρόνιο (ισπανικά: "Logroño", ισπανική: [loˈɣɾoɲo]) είναι η πρωτεύουσα της αυτόνομης κοινότητας (και πρώην επαρχίας) Λα Ριόχα στη βορειοανατολική Ισπανία. Η πόλη το 2013 υπολογίζεται ότι είχε 153.066 κατοίκους και είναι η μεγαλύτερη πόλη στην κοινότητα. Η μητροπολιτική περιοχή της πόλης έχει περίπου 200.000 κατοίκους. Η πόλη είναι κτισμένη σε υψόμετρο 384 μέτρων, στις όχθες του ποταμού Έβρου. Βρίσκεται στη Διαδρομή του Αγίου Ιακώβου και αυτός ήταν λόγος για τον οποίο η πόλη αναπτύχθηκε κατά τη διάρκεια του Μεσαίωνα.

Στην ευρύτερη περιοχή της πόλης κατά την αρχαιότητα βρισκόταν η ρωμαϊκή πόλη Vareia, η οποία έλαβε το καθεστώς πόλης κατά τη διάρκεια της βασιλείας του Βεσπασιανού. Κατά τη διάρκεια του Μεσαίωνα άρχισε να αναπτύσσεται κατά τη διάρκεια του Μεσιάωνα, όταν έγινε πιο δημοφιλής η διαδρομή του Αγίου Ιακώβου. Το 1092 καταστράφηκε από τον Ελ Σιντ Καμπεαδόρ, αλλά το 1095 ο Αλφόνσο ΣΤ΄ της Καστίλης της έδωσε δικαιώματα ώστε να κατασκευαστεί ξανά. Το 1431, το Λογρόνιο έλαβε καθεστώς πόλης. Το 1521, γαλλικά στρατεύματα επιχείρησαν να καταλάβουν την πόλη, αλλά οι κάτοικοί της τα αιφνιδίασαν με αποτέλεσμα να φύγουν. Το 1982 έγινε πρωτεύουσα της αυτόνομης κοινότητας της Λα Ριόχα.

Η πόλη είναι γνωστή ως το κέντρο εμπορίου του κρασιού Ριόχα. Επίσης στην πόλη βρίσκονται βιομηχανίες επεξεργασίας τροφίμων, μεταλλουργίες και υφαντουργίες.
Antique

μικρογραφία|Ἣ Έλενα Παπαρίζου
Οι Antique ήταν ελληνικό συγκρότημα προερχόμενο από την Σουηδία που συνδύαζε την ελληνική ποπ μουσική και τα λυρικά ποιήματα με έναν σκανδιναβικό/λαϊκό χορό. Το συγκρότημα αποτελούνταν από την Έλενα Παπαρίζου και τον Νίκο Παναγιωτίδη. Και οι δύο γεννήθηκαν και μεγάλωσαν στο Γκέτεμποργκ της Σουηδίας από Έλληνες γονείς. Το 2001 εκπροσώπησαν την Ελλάδα στη Γιουροβίζιον με το τραγούδι "(I Would) Die For You", το οποίο διαθέτει αγγλικό και ελληνικό στίχο, σε στίχους και μουσική των Φωτεινή Χατζηχριστάκη, Νίκου Τερζή και Αντώνη Παππά, όπου κατέκτησαν την τρίτη θέση.
Στινγκ

right|250px
Ο Στινγκ ("Sting", πραγματικό όνομα: "Gordon Matthew Thomas Sumner", 2 Οκτωβρίου 1951) είναι Άγγλος τραγουδιστής και ένας από τους διασημότερους Βρετανούς καλλιτέχνες. Ήταν μέλος του συγκροτήματος The Police μέχρι το 1985 όπου και ξεκίνησε την σόλο καριέρα του. Το πραγματικό του όνομα είναι Gordon Matthew Sumner. 

Γεννήθηκε στις 2 Οκτωβρίου του 1951 σε μια πόλη κοντά στο Νιούκαστλ. Σήμερα είναι πατέρας 6 παιδιών, ασχολείται με την γιόγκα και έχει εκδώσει την αυτοβιογραφία του με τίτλο "Βroken Μusic".
Τάρια Τούρουνεν

Η Τάρια Τούρουνεν ("Tarja Soile Susanna Turunen-Cabuli", 17 Αυγούστου 1977) είναι Φινλανδή τραγουδίστρια κλασσικής φωνητικής εκπαίδευσης, Μεσόφωνος και Λυρική Σοπράνο . Είναι επίσης, μουσικοσυνθέτρια και στιχουργός. Αποτελεί ένα από τα πιο γνωστά και αγαπητά φινλανδικά πρόσωπα στον κόσμο της μουσικής. Ξεκίνησε επίσημα την καριέρα της, το 1996, τραγουδώντας ως φοιτήτρια της Μουσικής Ακαδημίας Σιμπέλιους, στο Ελσίνκι της Φινλανδίας, σε κλασσικά κονσέρτα. Το 1999 ολοκλήρωσε επιτυχώς σπουδές της, μετά από τέσσερα χρονια, στη φινλανδική Ακαδημία Σιμπέλιους, και συνέχισε για μια άλλη τετραετία, τις σπουδές της στη Γερμανία, στο Μουσικό Πανεπιστήμιο της Καρλσρούης, και το 2003 ολοκλήρωσε επίσης με επιτυχία τις σπουδές της, αποκτώντας δίπλωμα φωνητικής διδασκαλίας αλλά και διπλώματα που πιστοποιούν τη γνώση μουσικών οργάνων, όπως πιάνο, βιολί, κλπ.

Συνεχίζει, μέχρι σήμερα, την καριέρα της στην κλασσική μουσική, παράλληλα με τη χέβυ μέταλ. Έχει μια ιδιαίτερη επαφή με τα δύο αυτά είδη τραγουδιού, τα λατρεύει και απολαμβάνει να πειραματίζεται μουσικά, αναφέροντας πως όσο διαφορετικά και αν είναι μεταξύ τους, έχουν πάρα πολλές ομοιότητες στα έντονα συναισθήματα που εκφράζουν, τα οποία είναι εξίσου στομφώδη και πομπώδη. Άλλωστε η Τάρια, όπως η ίδια έχει αναφέρει, αγαπάει την καλή μουσική σε όλες τις μορφές της, είτε πρόκειται για ποπ, είτε για τζαζ, είτε για οποιοδήποτε άλλο είδος.

Έγινε κυρίως γνωστή ως τραγουδίστρια του Φινλανδικού συγκροτήματος οπερατικής χέβι μέταλ μουσικής Nightwish, που ίδρυσε μαζί με τους Τουόμας Χολoπάινεν και Έμπου Βουόρινεν το 1996. Αποχώρησε από το συγκρότημα, στα τέλη του 2007, μετά από δώδεκα χρόνια. Από τότε έχει διαγράψει μια επιτυχημένη μουσική καριέρα με μεγάλη επιτυχία, διεθνώς.

Τα είδη και οι υποκατηγορίες της μουσικής που έχει ερμηνεύσει είναι τα εξής: Οπερατικό μέταλ,Χέβυ μέταλ, Γκόθικ μεταλ, Ατμοσφαιρικό μέταλ, Πάουερ μέταλ, Επικό μέταλ, Μελωδικό μεταλ, Ποπ μέταλ/Ποπ ροκ, Όπερα/Κλασσικό τραγούδι.

Με βάση τη φωνή της κατατάσσεται ως Μεσόφωνος (ακριβέστερα, Μέτζο Σοπράνο). Κατά τη διάρκεια της καριέρας της, έχει αναπτύξει το φωνητικό εύρος των οχτώ οκτάβων. Ως εκ τούτου, είναι επίσης ικανή να φτάσει τη Μεσόφωνο, την Κοντράλτο, ακόμα και τη Λυρική Υψίφωνο Σοπράνο, συγκεκριμένα τη Λυρική Κολορατούρα.
Κωνσταντίνος Σαπουντζάκης

Ο Κωνσταντίνος Σαπουντζάκης (1846 - 1931) ήταν αντιστράτηγος του Ελληνικού Στρατού.
Πτολεμαίος Γ΄ Ευεργέτης

Ο Πτολεμαίος Γ΄ Ευεργέτης (284 – 222 π.Χ.) ήταν βασιλιάς της Αιγύπτου, μέλος της Δυναστείας των Πτολεμαίων, που κυβέρνησαν την Αίγυπτο κατά την ελληνιστική περίοδο. Ήταν γιος του Πτολεμαίου Β΄ του Φιλάδελφου και της κόρης του Λυσίμαχου Αρσινόης Α΄. Στα επίσημα έγγραφα του κράτους αναφέρεται ως γιος της δεύτερης συζύγου του πατέρα του, Αρσινόης Β΄, καθώς η φυσική του μητέρα εκδιώχθηκε το 279 π.Χ. από την αυλή με την κατηγορία της προδοσίας.

Στο χαρακτήρα του Πτολεμαίου δεν βλέπουμε τόσο έναν γιο του Πτολεμαίου Β΄, όσο έναν εγγονό των αξιωματικών του Μεγάλου Αλεξάνδρου, του Πτολεμαίου του Σωτήρος και του Λυσίμαχου. Διαδέχτηκε τον πατέρα του το 246 π.Χ. ενώ ήταν πάνω κάτω τριάντα ετών και η κληρονομιά των παλαιών πολεμιστών πάνω του ήταν εμφανής, παρά την πολυτέλεια που βασίλευε στα ανάκτορα της Αιγύπτου. Ο βασιλικός του τίτλος ήταν «Iwaennetjerwysenw Sekhemankhra Setepamun» που σημαίνει «Γιος των Θεών Αδερφών, Ζωντανή Δύναμη του Ρα, Εκλεκτός του Άμμωνος». Νυμφεύθηκε την Βερενίκη της Κυρήνης, κόρη του Μάγα, ο οποίος είχε κερδίσει την ανεξαρτησία του κράτους του από την Αίγυπτο. Με τον τρόπο αυτό η Κυρηναϊκή ενσωματώθηκε και πάλι στα εδάφη της Αιγύπτου, αλλά και η Αίγυπτος εξασφάλισε την κυριαρχία της στο χώρο της Βόρειας Αφρικής. Η ίδια η Βερενίκη είχε αποδείξει πως είχε μέσα της την ισχυρογνωμοσύνη των Μακεδόνων προγόνων της.
Δεκαετία 2000

20ός αιώνας | 21ος αιώνας | 22ος αιώνας

Δεκαετία 1980 | Δεκαετία 1990 | Δεκαετία 2000 | Δεκαετία 2010 | Δεκαετία 2020

2000 | 2001 | 2002 | 2003 | 2004 | 2005 | 2006 | 2007 | 2008 | 2009
Η δεκαετία του 2000 ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 2000 και έληξε στις 31 Δεκεμβρίου 2009.

Κατηγορία:Δεκαετίες
Κέιτ Μπλάνσετ

Η Κέιτ Μπλάνσετ ("Catherine Élise "Cate" Blanchett", γενν. 14 Μαΐου 1969) είναι Αυστραλή ηθοποιός, βραβευμένη με δυο βραβεία Όσκαρ (ένα Α' Γυναικείου Ρόλου για την ταινία του 2013 "Θλιμμένη Τζάσμιν (Blue Jasmine)" και ένα Β' Γυναικείου Ρόλου για την ταινία του 2004 "Ιπτάμενος Κροίσος (The Aviator)"). Η Μπλάνσετ έχει επίσης τιμηθεί με τρεις Χρυσές Σφαίρες, τρία Βραβεία BAFTA και δύο Βραβεία Σωματείου Αμερικανών Ηθοποιών. Γεννήθηκε στην Αυστραλία στις 14 Μαΐου 1969 από Αυστραλέζα μητέρα και Τεξανό πατέρα, τον οποίο έχασε σε ηλικία των δέκα ετών. Έχει σπουδάσει Ιστορία της Τέχνης στο πανεπιστήμιο της Μελβούρνης και υποκριτική στο Διεθνές Ινστιτούτο Δραματικής Τέχνης του Σίδνεϊ απ' όπου αποφοίτησε το 1992.
Εθνικό Μουσείο Τέχνης Βασίλισσα Σοφία

Το Εθνικό Μουσείο Τέχνης Βασίλισσα Σοφία (ισπ. "Museo Nacional Centro de Arte Reina Sofía") είναι ένα Μουσείο σύγχρονης τέχνης της Μαδρίτης. Ονομάζεται έτσι προς τιμήν της Βασίλισσας Σοφίας της Ισπανίας.

Στεγάζεται στο κτήριο του πρώην Γενικού Νοσοκομείου της Μαδρίτης, το οποίο υπέστη κατάλληλες τροποποιήσεις. Προστέθηκαν νέα, γυάλινα κτήρια, τα οποία περιλαμβάνουν χώρους περιοδικών εκθέσεων, βιβλιοθήκη, καφετέρια και καταστήματα. Τα επίσημα εγκαίνιά του έγιναν το 1992.

Στο Μουσείο εκτίθενται έργα καλλιτεχνών κυρίως του 20ού αιώνα. Το σπουδαιότερο και διασημότερο έκθεμα του Μουσείου είναι η περίφημη Γκερνίκα του Πικάσο. Υπάρχουν επίσης σπουδαία έργα των Χούλιο Γκονθάλεθ, Μιρό, Νταλί και άλλων.
Ερωτόκριτος

Ο Ερωτόκριτος είναι έμμετρο μυθιστόρημα που συντέθηκε από τον Βιτσέντζο Κορνάρο στην Κρήτη, πιθανότατα κατά τη πρώτη δεκαετία του 17ου αιώνα. Αποτελείται από 10.012 ιαμβικούς δεκαπεντασύλλαβους ομοιοκατάληκτους στίχους αποδιδόμενους στην Κρητική διάλεκτο, εκ των οποίων οι τελευταίοι δώδεκα αναφέρονται στον ίδιο τον ποιητή. Κεντρικό θέμα του είναι ο έρωτας ανάμεσα σε δύο νέους, τον "Ερωτόκριτο", που στο έργο αναφέρεται μόνο ως "Ρωτόκριτος" ή "Ρώκριτος", και την "Αρετούσα", και γύρω από αυτό περιστρέφονται και άλλα θέματα όπως η τιμή, η φιλία, η γενναιότητα και το κουράγιο. Μαζί με το έργο "Ερωφίλη" του Γεωργίου Χορτάτση είναι τα σημαντικότερα έργα της κρητικής λογοτεχνίας την περίοδο της Βενετοκρατίας. Ο Ερωτόκριτος πέρασε στην λαϊκή παράδοση και παραμένει ένα εξαιρετικά δημοφιλές κλασικό έργο, χάρη επίσης και στην μελοποίησή του από τον Χριστόδουλο Χάλαρη και την ερμηνεία του από τον Νίκο Ξυλούρη.
Αδάμ Αφζέλιους

Ο Αδάμ Αφζέλιους ("Adam Afzelius", Λαρφ 1750 – Ουψάλα 1837) ήταν Σουηδός βοτανολόγος, μαθητής του Λινναίου.